**Jens Olof Kyllönen** (s. 9. heinäkuuta 1989) on suomalainen finanssialan maisteri ja entinen pokeriammattilainen, joka voitti European Poker Tourin (EPT) Kööpenhaminan osakilpailun helmikuussa 2009. Voitollaan Kyllönen ansaitsi 6 542 208 Tanskan kruunua (hieman alle 0,9 miljoonaa euroa). Kyllönen oli toinen suomalainen EPT-voittaja, ensimmäisen voiton otti Patrik Antonius vuonna 2005. Kyllönen on Suomen Mensan jäsen.

Kesäkuussa 2008 nettipokerinimimerkkiä "Jeans89" käyttävä Kyllönen voitti Ipoker-nettipokeriverkon ECOOP II -turnaussarjan (European Poker Championship of Online Poker) pääturnauksen. Turnauksen ykköspalkinto oli 315 000 dollaria. Vuonna 2011 Kyllönen ansaitsi nettipokerissa jopa neljä miljoonaa dollaria. Tammikuussa 2012 hänet palkittiin Suomen parhaana pokerinpelaajana. Kyllönen osallistui Heinäkuussa 2012 maailman ensimmäiseen $1M Big One for One Drop-turnaukseen, joka miljoonan dollarin sisäänostohinnallaan oli historian kaikkien aikojen suurin koskaan järjestetty pokeriturnaus. Turnauksen 48 osallistujasta Kyllönen oli 22-vuotiaana nuorin.*lähde?*

Elokuussa 2012 uutisoitiin Kyllösen ostaneen Virgin Galacticin tarjoaman avaruusmatkan, jonka Kyllönen kuitenkin perui myöhemmin kolmen vuoden odottelun jälkeen. Jens Kyllönen palkittiin toistamiseen Suomen parhaana pokerinpelaajana tammikuussa 2013. Lokakuussa vuonna 2014 Kyllönen aloitti pokerivalmentajana pokeriopetussivusto runitonce.com:ssa. Kyllönen nousi maailman suurimman pelitarjoajan, Pokerstarsin suurimmaksi voittajaksi noin 4,96 miljoonan dollarin tienesteillään lokakuussa 2015.

Kyllönen voitti vuonna 2016 kolmantena suomalaisena WSOP -turnauksen. Kyseessä oli turnaussarjan #62 $25,000 High Roller Pot-Limit Omaha (8-Handed) -turnaus, josta Kyllönen voitti palkintorahojen (1 127 035 dollaria) lisäksi WSOP-rannekkeen. Nelipäiväiseen turnaukseen osallistui 184 pelaajaa. Kyllönen valittiin alkuvuonna 2017 kolmannen kerran Suomen parhaaksi pokerinpelaajaksi. Hän on kertonut lopettaneensa ammattimaisen pokerin pelaamisen ja keskittyvänsä finanssialan opintoihin Hankenissa.

Kyllönen aloitti kesäkuussa 2017 työharjoittelun sijoitusyritys Susquehanna International Groupissa Yhdysvalloissa.Kyllönen valmistui Hankenista kauppatieteiden kandidaatiksi 2018 ja valmistui laskentatoimen ja rahoituksen maisteriksi London School of Economicsista kesällä 2020.

Kyllönen avioitui Nora-vaimonsa kanssa heinäkuussa 2020 Hangossa. He saivat pojan huhtikuussa 2021.

Tammikuussa 2022 perustettiin Kyllösen sijoitusstrategiaa hyödyntävä Coeus Invest GRIT Erikoissijoitusrahasto. Kyllönen sai kerättyä sijoittajilta rahastolle 18,5 miljoonaa euroa lähtöön. Coeus Invest GRIT -rahasto lakkautettiin heinäkuussa 2023. Syynä lakkauttamiseen olivat rahaston epäonnistuneet sijoitukset ja heikot tuotot, joiden arvioitiin kesäkuun 2023 lopulla olleen miinuksella noin 35,5 prosenttia.

Lähteet
-------

1. ↑
2. ↑
3. ↑   (Arkistoitu – Internet Archive)
4. 1 2
5. ↑  Sijoitustieto *sijoitustieto.fi*.
6. ↑  Pokerista.fi: Suomalainen "Jeanss89″ voitti ECOOP II pääturnauksen ja $315k (Arkistoitu – Internet Archive)
7. ↑  Jens Kyllönen on vuoden pokerinpelaaja *hs.fi*.  14.1.2012. Helsingin Sanomat. Viitattu 25.8.2012.
8. ↑  Official Player List for WSOP $1M Big One for One Drop Announced *Pokerlistings*. Viitattu 4.9.2018. (englanniksi)
9. ↑
10. ↑  Pokerimiljonääri Jens Kyllönen avaruuteen! *mtv3.fi*.  23.8.2012. MTV3. Viitattu 25.8.2012.
11. ↑  Avaruuteen matkaava Jens Kyllönen kruunattiin vuoden pokerinpelaajaksi toistamiseen  21.1.2013. RAY Casino Helsinki. Viitattu 1.3.2014.
12. ↑  RunItOnce announces Jens 'Jeans89' Kyllönen as latest pro  Wednesday, 29 October 2014. bluffeurope.com. Viitattu 26.11.2014.
13. ↑  Jens "Jeans89" Kyllönen nousi PokerStarsin kaikkien aikojen suurimmaksi voittajaksi *Pokerisivut.com*.  Arkistoitu 11.10.2015. Viitattu 8.11.2015.
14. ↑
15. ↑
16. ↑
17. ↑   (Arkistoitu – Internet Archive)
18. ↑
19. ↑  Haastattelu: Jens Kyllönen Sijoitustiedon osakkaaksi *Sijoitustieto*. Viitattu 22.8.2017.
20. ↑  Linkedin *linkedin.com*.
21. ↑  Pokerihai Jens Kyllösen ökyhäät Hangossa: Martina säväytti seksikkäässä asussa - katso kuvat! *www.iltalehti.fi*. Viitattu 3.8.2020.
22. ↑  Herranen, Ida: Pokeritähti Jens Kyllösen lapsi syntyi! Ylpeä isä julkaisi herkän kuvan pienokaisen kanssa: "Huh mitä fiiliksiä" *Seiska*.  2.5.2021. Viitattu 8.5.2022.
23. ↑  Etusivu *Coeus Invest Oy*. Viitattu 14.7.2022.
24. ↑  Sijoittajakirje *coeusinvest.fi*.
25. ↑  Westrén-Doll, Joakim & af Heurlin, Alex: Ex-pokeritähti Jens Kyllösen rahasto lopetti: "Sijoitus­strategia epäonnistui" *HS.fi*.  28.7.2023. Sanoma Media Finland Oy. Viitattu 28.7.2023.

Aiheesta muualla
----------------

* Jens Kyllönen Twitterissä
* Jens Kyllönen The Hendon Mob Poker Databasessa (englanniksi)
* Jens Kyllösen haastattelu Monte Carlossa 1.5.2009[vanhentunut linkki]